SARL-NUUS SONDAG 25 April 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op “ARMT' en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB. (Ander nuuslesers verander soos 
toepaslik.) In die nuus vandag: 


U luister na ZS6SRL. Die hoogtepunte van die SARL se pas afgelope Nasionale 
Konvensie is vandag in die kollig. 


NUWE SARL-RAAD VERKIES NIE-LEDE WAT NOU AANSLUIT, KRY 
MEI EN JUNIE PASELLA TOEKOMS VAN AMATEURRADIO BEHOORT 
AAN JEUG 2009-TOEKENNINGS KOMPETISIETOEKENNINGS 


NUWE SARL-RAAD VERKIES 


Tydens die AJV in Port Elizabeth gister is Dennis Green, ZS4BS, verkies tot 
President, met Mark Zank, ZSGYES, tot Visevoorsitter. Henry Chamberlain, 
ZS1AAG, is aangestel as sekretaris en Louw Erasmus, ZSGLME, as regsadviseur. 
Die Raad sal binne die eerskomende 2 weke vergader om portefeuljes toe te ken 
aan die ander raadslede. Rassie Erasmus, ZS1YTT, die uittredende President, sal 
voortgaan as 'Tesourier. 


Benewens die normale AJV-sake, was een van die ander hoofitems op die 
agenda die mosie om die grondwet te verander. Na `n kort bespreking van die 
voorgestelde veranderinge, is 'n voorstel ingedien wat die Raad versoek het om 
die mosie terug te trek. `n Oorgrote meerderheid van 218 lede het uiteindelik 
gestem om die grondwet te verander soos voorgestel, met 31 lede wat daarteen 
gestem het. Die nuwe grondwet tree onmiddellik in werking. Die regsadviseurs 
het daarop gewys dat die veranderinge aan die grondwet hoofsaaklik kosmeties 
is. Die SARL-webwerf sal so gou doenlik aangepas word. 


Die AJV het ook die ledegeld vir 2010/2011 aangepas. Gewone lede se gelde 
is verhoog van R340 tot R360 per jaar. Die ander klasse van lidmaatskap is 
met, soortgelyke persentasies verhoog. Die webwerf sal volgende week aangepas 
word. Klubaffiliasiegelde is gestandaardiseer en is nou R120 per jaar. 


In sy jaarverslag het die President die aktiwiteite van die afgelope jaar bespreek. 
Die volledige verslag word eerskomende Maandag op www.sarl.org.za geplaas. 


NIE-LEDE WAT NOU AANSLUIT, KRY MEI EN JUNIE PASELLA 


As u vandag by die SARL aansluit teen die 2010/2011 fooie, sal u gratis lid- 
maatskap vir Mei en Junie geniet. U ledegeld vir die volgende 14 maande sal 
u dan R360 kos, minder as 85 sent per dag, min genoeg om u stokperdjie te 
beskerm. 


TOEKOMS VAN AMATEURRADIO BEHOORT AAN JEUG 


Jongmense is die toekoms van amateurradio en ons sal moet aanpas as ons 
hulle wil oorhaal. Dit was die boodskap van die President van TARU Streek 
1, Hans Blondeel Timmerman, PB2T. Hy het afgevaardigdes gisteraand tydens 
die SARL-toekenningsdinee in Port Elizabeth toegespreek. 


Hy het gesê dat die verwagtinge van die jeug baie anders is as dié wat die huidige 
geslag aangemoedig het om radioamateurs te word. Wat ons toe geinteresseer 
het, begeester nie die jeug van vandag nie. “My raad is om baie van dit wat 
ons ken en geniet, te laat gaan en die jeug toe te laat om te doen wat hulle 
geniet.Hulle fokus is meer visueel. Hulle verlustig hulle in nuwe tegnologie, 
maar wil hê dat dit vinnig moet gebeur. 


“Klubs kan baie doen om amateurradio te bemark. Begin `n junior afdeling 
met `n jong leier in julle klub. Fokus op die visuele, vituele en nuwe tegnologie. 
Bemark amateurradio as `n kunsvorm en `n wetenskap in eie reg, weg van die 
Internet en selfone. Senior lede behoort die hulpbronne en ondersteuning te 
voorsien en die jeug vrye teuels te gun. Ons benodig dringend 'n nuwe besk- 
ouing,” het Timmerman gesê. 


“Op die regulatoriese front moet ons, as die TARU en nasionale verenigings, ons 
spektrum-behoeftes regverdig. Fokus op die ondersteuning wat amateurradio 
aan noodkommunikasie bied. Gemeenskappe benodig tegnies vaardige mense, 
ons moet die jeug in daardie rigting inlei. Ons moet verslag doen oor ons tegniese 
werk en ook deelneem aan wetenskaplike navorsing.” 


Timmerman het afgesluit deur te beklemtoon dat die jeug ons toekoms. Ons 
moet trots wees op ons prestasies; amateurradio is lewendig, maar amateurs 
moet nie op hulle louere rus nie. Ons kan baie beter doen! 


2009-TOEKENNINGS AAN ONS STERRE 


Tydens die galadinee is SARL-toekennings gemaak vir tegniese prestasie, die on- 
dersteuning van amateurradio, en kompetisieprestasies. Die SARL se hoogste 
toekenning, Lewenslange Erelidmaatskap, is gemaak aan twee veteraanlede van 
die Liga. George Honiball, ZS6ONE, het die toekenning ontvang vir sy onderste- 
uning van en pligsgetroue toewyding aan SARLNUUS, die SARL se nuusdiens, 
en die bevordering van die gebruik van Afrikaans. 


Rassie Erasmus, ZS1YT, het die toekenning ontvang vir sy talle jare van diens 
as lid van die Raad, tesourier, vise-President en President. 


Karl Heinz Canitz, Z4S1KCO, het die Willy Wilson Goue Wapen-toekenning ont- 
vang vir sy jarelange diens aan amateurradio, die onderrig van nuwelinge en 
hulle inskakeling by amateurradio. 


'n Aantal Jack Twine-merietetoekennings is gemaak vir waardes soos onbaatsug- 
tigheid, ordelike werkverrigting en 'n daadwerklike belangstelling in amateurra- 
dio en sy werksaamhede. Die volgende lede is vereer: 


Paul Johnson, ZS1BR Peter Henochsberg, ZSIPMH James 'Timoney, ZS1TK 
Martin Cyril Schwella, ZSAMS Chris Gryffenberg, ZS6COG Johann du Plessis, 
ZSG6PSS Mark Zank, ZS6GYES Craig Symington ZSGRH Bruce Robinson, ZS1FX 


Die Tcom Uitnemendheidstoekenning is aan John Willescroft gemaak vir sy vol 
gehoue en aktiewe werksaamhede om tegniese vaardigheid in die amateurradio- 
gemeenskap uit te bou. Hy word verder erken vir sy aanbiedinge by die Radio 
Tegnologie in Aksie-simposiums, die ontwikkeling en aanbieding van die PIC en 
tuisbou-kursusse en die ontwikkeling van boustelle. 


Die Arthur Hemsley 2 m-trofee is aan Pine Pienaar, ZS6OB, toegeken vir sy 
reëlings ten tye van die Namibiese VHF', A-M-A en Satelliet DXpedisie. Spesi- 
fieke vermelding is gemaak van die konstruksie van die antenna-ondersteunings 
en die verskillende antenna-rignette. 


Die Joseph White-gedenkplaat is aan Derek Gravett, ZS5Y, toegeken vir sy 
voltooiing van die heel eerste Réunion-Suid-Afrika @OSO op 70 cm. 


Die Buckley Ses Meter-trofee is aan Willem Badenhorst, ZSOWAB, toegeken vir 
die heel eerste A-M-A-kontak op 4 m. Dit is ook `n wêreldrekord. 


Die Radio ZS Twee Meter-wisseltrofee vir die langste afstand op 2 m gedurende 
die jaar is aan Andre Botes, ZS2ACP, toegeken vir die daarstel van `n nuwe 2 
m-troporekord. 


Die Radio ZS-skild vir die beste ondersteuning van Radio ZS gedurende die jaar 
is toegeken aan Frank van Wensveen, ZS6TMV/PA3GMP. 


Die JJ] Pienaar-trofee is aan Vincent Harrison, ZS6BTY, toegeken uit erkenning 
vir die beste artikel wat gedurende die jaar in Radio ZS geplaas is. Die titel was 
“Vertikale en Horisontale Antennas, `n werkverrigtingsvergelyking”. 


Die Gary Immelman RA-erfenistrofee, vir die beste artikel van `n historiese aard 
Oor `n geleentheid wat meer as vyf jaar vantevore plaasgevind het, of van `n 
interessante persoonlikheid wat `n belangrike rol gespeel het in die ontwikkeling 
van amateurradio in vergange jare, is aan Hans van de Groenendaal, ZSGAKV, 
toegeken vir sy artikel Afrika se eerste A-M-A , oor die werk van wyle Peter 
Carey, ZS6JT. 


Die Arland Ussher Goue Pen-toekenning aan die student wat die hoogste punte 
in die RAE verwerf het, is vanjaar aan Louis Mitchell, ZS6LWM, toegeken. 


Die Tinus Lange 7066 Tegniese Uitmuntendheidstoekenning word aan Andre 
Botes, ZS2ACP, gemaak vir sy “Die PW MEON 7OMHzZ Omskakelaar- 
herbesoek”. 


Die Hamnet Toekenning is gemaak aan die Wes-Kaapse Hamnetspan. Onder 
die leierskap van Bruce Robinson, ZS1FX, het die Wes-Kaapse Hamnet `n baie 


effektiewe en waardevolle span geword wat talle sport- en ander geleenthede 
ondersteun. 


KOMPETISIETOEKENNINGS 


SARL se kompetisiekomitee het die volgende trofeë en toekenning oorhandig vir 
uitstaande prestasies gedurende kompetisies. 


Die Stilsleutel-gedenktrofee SSB, vir die hoogste puntetelling gedurende die jaar- 
likse HF-foonkompetisie, is toegeken aan David Hutchinson, GI4FUM. 


Die Stilsleutel-gedenktrofee GW vir die hoogste puntetelling behaal gedurende 
die jaarlikse HF CW-kompetisie, is gewen deur die Wes-Randse Amateurradiok- 
lab, ZSGWR. 


Die Joseph White-trofee vir die hoogste puntetelling op enige band gedurende 
die jaarlikse HF-foonkompetisie is toegeken aan Rosalie van Loggerenberg, 
ZRARL (nou ZS2DN). 


Die Fred Mills-trofee vir die hoogste puntetelling deur `n mededinger wat nog 
nooit vantevore 'n SARL-kompetisie gewen het nie, is toegeken aan Daniel Mans, 
ZS3D. 


Die Anon-trofee vir die hoogste telling op enige band gedurende die jaarlikse 
HEF GW-kompetisie is gewen deur Vidi la Grange, ZS1EL. 


Die HOS-beker vir die amateur wat die hoogste gesamentlike telling in beide 
die jaarlikse HF-kompetisies behaal het, is toegeken aan David Hutchinson, 
GIAFUM. David, lid van SARL, was die leier van die 3DA0DJ DX-ekspedisie. 


Die Klubdeelnametrofee is toegeken aan die ZS-kompetisiegroep. 


Die Ray Webber ZS6GRSW VHFE/UHF-trofee is toegeken aan die Magalies 
amateurradioklub. 


Die SARL-Presidentstoekenning is gemaak aan twee amateurs wat uitgeblink 
het in satellietkommunikasie deurdat wêreldrekords vir langafstande gewerk op 
OSCAR 7 behaal is. Hulle is Andre van Deventer, ZS2BK, en Pierre van Deven- 
ter, ZS6BB, wat nuwe afstandsrekords via AO-7 opgestel het. Die twee broers 
het ware amateurradiogees openbaar. 


Eers het Pierre, ZS6BB, op 2 Januarie 2001 sy broer se bestaande rekord ver- 
beter deur op `n afstand van 7 630 km met Luciano, PYSLF, kontak te maak. 
Nie lank daarna nie het Andre, ZS2BK, sy rekord herwin met n wêreldreko- 
rdafstand van 7 694 km op 8 Januarie deur kontak te bewerkstellig met Piraja, 
PSAREF. Pierre het die uitdaging aanvaar en die rekord weer syne gemaak deur 
op 18 Januarie `n afstand van 7 766 km met Josep, EAG6GSA, te werk. 


Die SARL wens al die toekenningswenners van harte geluk. 


HE-VOORTPLANTINGSVOORSPELLING 


Hannes Coetzee, ZSGBZP rapporteer dat die sonaktiwiteitsvlak steeds laag is. 
Die week se klein proto-sonvlek het weggekwyn voordat hy `n genommer kon 
word. Daar is amptelik vir meer as agt opeenvolgende dae geen sonvlekke nie. 
Die voorspelde effektiewe sonvlektelling vir die week gaan tussen 10 en 15 wees. 
NASA se “Solar Dynamics Observatory” het begin om ongelooflike beelde van 
die son terug te sein aarde toe. Selfs ervare son-fisici is deur die data verstom. 
Die SDO is op 11 Februarie gelanseer en is die afgelope twee maande in 'n geosta- 
sionêre wentelbaan geplaas en sy aanboordinstrumentasie geaktiveer. Gaan kyk 
na die beelde by www.spaceweather.com. Volg die skakel onder “Stunning im- 
ages of the sun”. 


15 m is die beste keuses vir DX gevolg deur 17 en 20 m. Gedurende die mid- 
dae gaan die toestande na Indië goed wees. (Gedurende laatmiddae en saans 
gaan toestande na Europa goed wees. Kontakte met Australië gaan soggens om 
ongeveer 8-uur vir `n kort rukkie moontlik wees. Kontakte met die VSA gaan 
uitdagend wees. Smiddags en vroegaand gaan toestande op 15 m na Brasilië 
goed wees. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggende en laatmiddae goeie resultate oor die korter afstande 
te lewer. 30 m sal gedurende die middel van die dag goeie resultate lewer. 20 m 
is baie bruikbaar bedags en goeie kontakte kan oor die langer afstande gemaak 
word. 


Saans is 80 m die beste keuse. Met die seisoenswending is die geraasvlakke ook 
besig om te daal. 160 m behoort ook binnekort goeie kontakte op te lewer. 


Besoek gerus www.spaceweather.co.za vir meer inligting. 
DAGBOEK VAN GEBEURE 


7 Mei Sluitingsdatum vir Fase 2 van Konstruksiekompetisie. 8 Mei 'Teg- 
nologiese Hoërskool John Vorster Amateurradioklub se snuffelmark. 29 Mei 
RTA-simposium in Durban. 24 Julie RTA-simposium in Kaapstad. 21 Au- 
gustus RTA-simposium in Port Elizabeth. 31 Augustus Sluitingsdatum vir 
indiening van voorstelle vir die 2011-kompetisiehandboek. 18 September RTPA- 
simposium in Gauteng. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars deur te stuur. Stuur dit indien moontlik in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


SARL nooi u ook om te luister na die program Amateurradio Mirror Interna- 
tional wat om 10:00 SAT op 145,750 in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op “ARMI” en volg die skakels. n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na n nuusbulletin van die Suid-Afrikaanse Radioliga wat deur 
Leon, ZS4AV, saamgestel en deur Hester van der Walt geredigeer is. 


Dankie dat u saamgeluister het. /EX 


